ยังมีป้ายโฆษณาผิด ก.ม.ถึง 225 ป้าย ลาดกระบัง บางกะปิ ราชเทวีเพียบ
เมื่อวันที่ 16 ก.ย. นายศักดิ์ชัย บุญมา รองผู้ว่าฯ กทม. เปิดเผยว่า ปัจจุบันพื้นที่กรุงเทพฯมีป้ายโฆษณาขนาดใหญ่ ทั้งสิ้น 1,066 ป้าย เป็นป้ายถูกกฎหมาย 841 ป้าย คิดเป็นร้อยละ 78.98 ป้ายผิดกฎหมาย 225 ป้าย คิดเป็นร้อยละ 20.11 แบ่งเป็นอยู่ระหว่างรวบรวมเอกสาร เพื่อดำเนินคดี 6 ป้าย ออกคำสั่งตามขั้นตอนของกฎหมาย 39 ป้าย ออกคำสั่งและแจ้งความ 124 ป้าย อยู่ระหว่างพิจารณาอุทธรณ์ 2 ป้าย อัยการมีความเห็นไม่ฟ้อง 3 ป้าย อยู่ระหว่างศาลพิจารณา 6 ป้าย และอยู่ระหว่างการรื้อถอน 45 ป้าย,สำหรับเขตที่มีจำนวนป้ายผิดกฎหมายมากที่สุด ได้แก่ เขตลาดกระบัง 42 ป้าย เขตบางกะปิ จตุจักร สวนหลวง และราชเทวี 10 ป้าย ทั้งนี้ ป้ายโฆษณาขนาดใหญ่ถือเป็นป้ายที่มีโครงสร้างเฉพาะ เจ้าของป้ายจะต้องยื่นแบบและขออนุญาตอย่างถูกต้อง และต้องมีการตรวจสอบ,ความมั่นคงแข็งแรงของป้ายเป็นประจำทุกปี แต่เมื่อมีป้ายโฆษณาขนาดใหญ่ถูกลักลอบติดตั้งโดยไม่ได้รับอนุญาต ป้ายก็ขาดการการันตีถึงความมั่นคงปลอดภัย และอาจเกิดการพังถล่มสร้างความเสียหาย และเป็นอันตรายต่อประชาชนได้ จึงได้สั่งการให้สำนักงานเขตเร่งสำรวจ กวดขันป้ายโฆษณาที่ผิดกฎหมาย หากเขตพบป้ายที่ผิดกฎหมาย จะมีคำสั่งให้เจ้าของป้ายรื้อถอนภายใน 30 วัน,หากเจ้าของป้ายยังไม่ดำเนินการใดๆ ให้สำนักงานเขตพื้นที่นั้นๆทำการรื้อถอนป้ายโฆษณาผิดกฎหมาย โดยสามารถเรียกเก็บค่ารื้อถอนจากเจ้าของป้ายได้ อย่างไรก็ตาม จะเร่งให้สำนักงานเขต 50 เขต ดำเนินการกับป้ายโฆษณาที่ผิดกฎหมายโดยเร็วที่สุด.
นายศักดิ์ชัย บุญมา รองผู้ว่าฯ กทม. เปิดเผยว่า ปัจจุบันพื้นที่กรุงเทพฯมีป้ายโฆษณาขนาดใหญ่ ทั้งสิ้น 1,066 ป้าย เป็นป้ายถูกกฎหมาย 841 ป้าย คิดเป็นร้อยละ 78.98 ป้ายผิดกฎหมาย 225 ป้าย
ศักดิ์ชัย บุญมา,ป้ายโฆษณา,ป้ายขนาดใหญ่,ไม่ได้รับอนุญาต,รื้อถอน,ป้ายโฆษณาผิดกฎหมาย,ลาดกระบัง